Jeesus tiesi, että hänen sanansa olivat herättäneet opetuslapsissa -
ärtymystä, ja hän sanoi heille: "Loukkaako tämä teitä?
Miten käykään, jos te näette Ihmisen Pojan -
nousevan sinne, missä hän ennen oli!
Henki yksin tekee eläväksi, lihasta ei ole mitään hyötyä.
Ne sanat, jotka olen teille puhunut, ovat henki ja elämä.
Teidän joukossanne on kuitenkin muutamia, jotka eivät usko."
Jeesus tiesi näet alusta alkaen, ketkä eivät uskoneet -
ja kuka hänet kavaltaisi. Hän jatkoi: "Juuri siksi sanoinkin teille, -
ettei kukaan voi tulla minun luokseni, ellei Isä sitä hänelle suo."
Monet Jeesuksen opetuslapset vetäytyivät tämän jälkeen joukosta -
eivätkä enää kulkeneet hänen mukanaan.
Jeesus kysyi niiltä kahdeltatoista: "Aiotteko tekin lähteä?"
Simon Pietari vastasi hänelle: "Herra, kenen luo me menisimme?
Sinulla on ikuisen elämän sanat.
Me uskomme ja tiedämme, että sinä olet Jumalan Pyhä."
Jeesus sanoi heille: "Itsehän minä teidät valitsin, kaikki kaksitoista.
Silti yksi teistä on Saatana."
Hän tarkoitti Juudasta, Simon Iskariotin poikaa.
Tämä oli kavaltava Jeesuksen, vaikka oli yksi noista kahdestatoista.
Tämän jälkeen Jeesus kiersi eri puolilla Galileaa.
Juudeassa hän ei halunnut liikkua, -
koska juutalaiset etsivät tilaisuutta tappaa hänet.
Juutalaisten lehtimajanjuhla oli lähellä.
Jeesuksen veljet sanoivat hänelle: "Lähde Juudeaan, -
niin opetuslapsesikin näkevät, millaisia tekoja sinä teet.
Eihän kukaan salaile tekojaan, jos haluaa julkisuutta.
Jos kerran pystyt tällaiseen, näytä maailmalle, kuka sinä olet!"
Veljetkään eivät näet uskoneet häneen.
Jeesus sanoi heille: -
"Nyt ei ole vielä minun aikani -- teille taas sopii mikä aika hyvänsä.
Maailma ei voi vihata teitä, mutta minua se vihaa, -
koska minä todistan, että sen teot ovat pahat.
Menkää te vain juhlille. Minä en tule tähän juhlaan, -
sillä minun aikani ei ole vielä tullut."
Näin hän sanoi ja jäi Galileaan.
Mutta kun veljet olivat lähteneet juhlille, myös Jeesus lähti sinne, -
ei ihmisten tieten vaan salaa.